ACC ออกบูธโชว์สินค้าพัดลม-โคมไฟผู้เข้าร่วมงานสถาปนิก’59 สนใจเพียบ
ACC ออกบูธโชว์สินค้าพัดลมทั้งหมด 3 แบรนด์ และโคมไฟ LED ในงานสถาปนิก’59 ครั้งที่ 30 ผู้เข้าร่วมงานให้ความสนใจจำนวนมาก
16 พ.ค. 2559


บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC ออกบูธแสดงสินค้าครั้งแรก ในงานสถาปนิก’59 ครั้งที่ 30 ซึ่งเป็นงานแสดงวัสดุและเทคโนโลยีก่อสร้างที่ยิ่งใหญ่ที่สุดในอาเซียน โดยงานนี้บริษัทได้นำสินค้าพัดลมทั้งหมด 3 แบรนด์ ประกอบด้วยยี่ห้อ Air-Le-Gance, ยี่ห้อ Compass East, และยี่ห้อ Sunlight รวมถึงมีการโชว์โคมไฟ LED ที่มีหลากหลายสไตล์ ทั้งแบบตั้งโต๊ะ ตั้งพื้น ติดเพดาน และติดผนัง มาจัดแสดงท่ามกลางความสนใจของผู้เข้าร่วมงานจำนวนมาก 